หนูกังวลมากค่ะ ไม่รู้ว่าผมร่วงเพราะอะไร ร่วงทุกวันวันละไม่ต่ำกว่า100เส้น เป็นมานานมากค่ะ 5-6ปี ย้ำร่วงทุกวันนะคะ เเต่มันก้ขึ้นใหม่อยู่ค่ะ หนูอยากทราบว่ามันเกี่ยวกับโรคอะไรมั้ยคะ กินยาคุมกำเนิดอยู่ด้วยค่ะ
สวัสดีค่ะ โดยปกติ เส้นผมที่ร่วงไม่ควรเกินวันละ 100 เส้น แต่หากเป็นคนที่มีปริมาณเส้นผมมากอยู่เดิม ปริมาณผมที่ร่วงต่อวันก็อาจจะมากตามไปด้วย ดังนั้นแม้จะมีผมร่วงมาก แต่หากผมไม่ได้บางลง ก็ไม่ได้ผิดปกติอะไร แต่หากผมร่วงมากจนรู้สึกว่าผมเริ่มบางลงสาเหตุอาจได้แก่1. ผมร่วงจากพันธุกรรม มักพบในผู้ชายมากกว่าผู้หญิง แต่ผู้หญิงก็พบได้ แต่มักเกิดขึ้นเมื่อเข้าสู่วัยหมดประจำเดือนแล้ว2. อายุที่มากขึ้น ปริมาณเส้นผมก็จะน้อยกว่าในช่วงอายุน้อย3. ความไม่สมดุลของฮอร์โมนในร่างกาย เช่น ช่วงหลังคลอด จะมีผมร่วงมากเป็นปกติ หลังจากนั้น 3-4 เดือนก็จะกลับมาเป็นปกติ4. ความเจ็บป่วยทางร่างกาย เช่น หลังการผ่าตัดใหญ่ อาจมีผมร่วงได้ แต่ก็จะกลับมาเป็นปกติ5. มีโรคทางกายต่างๆ เช่น โรค PCOS หรือภาวะที่มีถุงน้ำในรังไข่หลายใบ มีภาวะไทรอยด์ฮอร์โมนต่ำ ไตเรื้อรัง ตับเรื้อรัง เป็นซิฟิลิสในระยะที่ 2 (แต่จะพบมีผื่นทั่วตัวให้เห็นด้วย)โรคภูมิแพ้ตนเองชนิด discoid lupus erythematosusโรคสะเก็ดเงิน โรคมะเร็ง เป็นต้น6. การใช้สารเคมีกับผมมากเกินไป เช่น การย้อมผม การดัดผม การยืดผม7. การได้รับการฉายรังสีรักษาและยาเคมีบำบัด รวมถึงยาบางประเภท เช่น ยารักษาความดันโลหิตสูง ยารักษาโรคเก๊าท์ ยาต้านเศร้า ยากันชัก ยารักษาไทรอยด์เป็นพิษ เป็นต้น รวมถึงการได้รับวิตามินเอมากเกินไป8. การขาดสารอาหารรุนแรง โดยเฉพาะโปรตีน9. การเจ็บป่วยทางจิตใจที่รุนแรง เช่น โรคเครียด10.โรคกลากที่หนังศีรษะ หรือเชื้อราบนหนังศีรษะ แต่มักจะมีอาการคันมากร่วมด้วยดังนั้นหากมีผมร่วงมากจนรู้สึกว่าผมบางลงชัดเจน หรือมีอาการอื่นๆ ผิดปกติร่วมด้วย ควรไปพบแพทย์เพื่อตรวจด้วยค่ะ